ક્રિકેટર હાર્દિક પંડ્યા અને કેએલ. રાહુલ

વહીવટી કમિટિનાં અધ્યક્ષ વિનોદ રાયે પીટીઆઈને કહ્યું કે રાહુલ પંડ્યા અને કેએલ રાહુલ બેઉને તપાસ પૂરી ન થાય ત્યાં સુધી સસ્પેન્ડ કરવામાં આવ્યા છે.  

અગાઉ ક્રિકેટ સંચાલન મામલેની 'કમિટી ઑફ ઍડમિનિસ્ટ્રેટર્સ'ના સભ્ય દિયાના એદુલ્જીએ આ મામલે બીસીસીઆઈને કરેલી ભલામણમાં હાર્દિક પંડ્યા અને કેએલ. રાહુલને આગામી કાર્યવાહી સુધી સસ્પેન્ડ કરવાનું કહ્યું હતું. જેને માન્ય રાખવામાં આવ્યું છે. 

મીડિયા અહેવાલમાં એવું પણ કહેવાય છે કે બીસીસીઆઈની લીગલ ટીમે બન્ને ક્રિકેટરની ટિપ્પણીને આચારસંહિતાનો ભંગ જાહેર કરવાનો ઈન્કાર કર્યા બાદ આ ભલામણ કરવામાં આવી છે.

આ રીતે મોંઘી પડશે કૉફી

બીસીસીઆઈ ભારતીય ખેલાડીઓ સાથે વાર્ષિક ધોરણે કોન્ટ્રાક્ટ કરતું હોય છે. આ કોન્ટ્રાક્ટમાં પ્રતિ મૅચ ફી અને વાર્ષિક ફી સામેલ હોય છે. 

આ મુજબ ગુજરાતી ક્રિકેટર હાર્દિક પંડ્યા અને કેએલ રાહુલ બી ગ્રેડનો કરાર ધરાવે છે. આ કરાર મુજબ દરેક વન-ડે મૅચ માટે હાર્દિક અને કેએલ રાહુલને 6 લાખ મળવા પાત્ર છે. 

ભારતની ટીમ ઑસ્ટ્રેલિયામાં ત્રણ વન-ડે રમવાની છે. આ ત્રણેમાં તેમનો સમાવેશ ગણીએ તો કુલ 36 લાખનું નુકસાન હાર્દિક-રાહુલને આવે. આમ, કૉફીની ચૂસકી અને એમાં થયેલો વિવાદ બેઉને 18-18 લાખમાં પડ્યો એમ કહી શકાય. અલબત્ત, આ ગણતરી અને એમણે આપેલા વિવાદીત નિવેદનને કંઈ જ લેવા દેવા નથી. 

કોહલીએ શું જવાબ આપ્યો હતો?

આવતીકાલથી ઑસ્ટ્રેલિયા સામે વન-ડે શ્રૃંખલા શરૂ થઈ રહી છે. મેચના એક દિવસ પૂર્વે પત્રકાર પરિષદમાં ભારતીય ટીમના કપ્તાન વિરાટ કોહલીએ આ મામલે પ્રતિક્રિયા આપી હતી.

કોહલીએ કહ્યું, "ભારતીય ક્રિકેટ ટીમના દૃષ્ટિકોણની વાત છે, તો આ પ્રકારની કોઈ પણ ટિપ્પણીનું નિશ્ચિતપણે સમર્થન નહીં કરીશું. આ તેમની વ્યક્તિગત ટિપ્પણી છે."

તેમણે એમ પણ કહ્યું કે આ બાબતને કારણે ટીમના ડ્રેસિંગ રૂમમાં કોઈ અસર નહીં થશે.

કોહલીએ ઉમેર્યું,"જે ઘટના બની છે તેની ગંભીરતા વિશે બન્ને ખેલાડીઓને સમજાઈ ગયું છે."

તેમણે કહ્યું, "આગામી શ્રૃંખલામાં તેમના ટીમમાં સામેલ થવા અંગેનો આધાર બીસીસીઆઈ તેમની સામે શું કાર્યવાહી કરે છે તેના પર છે. અમે બન્ને ખેલાડીને અમારું વલણ જણાવી દીધું છે."

આપને આ પણ વાંચવું ગમશે 

સોશિયલ મીડિયામાં પણ ચર્ચા

દરમિયાન સોશિયલ મીડિયામાં પણ આ મામલે ચર્ચા ઊઠી છે. 

એલિયન મિશન નામના એક યુઝરે લખ્યું,"હાર્દિક પર એક વર્ષ માટે પ્રતિબંધ મૂકી દેવો જોઈએ."

તો એક અન્ય યુઝરે... \n\nમને ઉપરના લેખ માટે સારું શીર્ષક આપો.
કરન જોહરના શૉને લીધે હાર્દિક-રાહુલે ઑસ્ટ્રેલિયા સામે સિરીઝ ગુમાવી, તપાસ સુધી પ્રતિબંધ